Rikunarita-ORG/Wikinium huggingface dataset:
# 29 пӧсьтолэзь

|  |  |
| --- | --- |
|  | Толшор · Тулыспал · Южтолэзь · Оштолэзь · Куартолэзь · Инвожо · Пӧсьтолэзь · Гудырикошкон · Куарусён · Коньывуон · Шуркынмон · Толсур

---

**12345678910111213141516171819202122232425262728293031**
 |

**29 пӧсьтолэзь** — арлэн 210-тӥ нуналыз (211-тӥ нунал високосной арын) григорианской календарья.
Выль арозь 155 нунал кыле.

Али дыре юлиан календарьлэн 16-тӥ пӧсьтолэзезлы огкадь луэ.

## Праздникъёс

* Тигрлэн калыккуспо нуналыз

## Луэм учыръёс

* 1586 — Тура шур дурын Тюмень кар инъямын.
* 1907 — сэр Роберт Баден-Пауэлл Великобританиын бойскаутъёслэсь организацизэс кылдытӥз.
* 1919 — колчакъёслэсь мозмытэм Сарапулэ «Красная звезда» агитпароходэн вуизы Н. К. Крупская но В. М. Молотов.
* 1938 — Хасан ты дурын ожъёс кутскизы.
* 1941 — Смоленск ожмаськон: Смоленск сётскем, РККА-лэн 300 сюрс ожмаськисез окружение шедиз.
* 1942 — Совето Союзын Александр Невский, Суворов но Кутузов орденъёс кылдытэмын.
* 1954 — Толкинлэн «The Lord of the Rings» трилогиезлэн одӥгетӥ люкетэз поттэмын.
* 1958 — США-лэн президентсы Дуайт Эйзенхауэр НАСАез кылдытон сярысь указ гожтӥз.
* 1981 — Чарльз принцлэн но Диана Спенсерлэн сюанзы.
* 1986 — Глаз карын ужаны кутскиз комбикорм поттонъя завод.

## Вордскизы

* 1817 — Иван Айвазовский, ӟуч художник-маринист.
* 1883 — Бенито Муссолини, Италиысь политик, фашизм кылдытӥсь.
* 1923 — Закир Султанов, Удмуртиысь бигер ожчи, Быдӟым Атыкай оже пыриськись, Совето Союзлэн Героез.
* 1954 — Игорь Крутой, СССР-ысь но Россиысь композитор, Россиысь калык артист.
* 1966 — Георгий Романов, Ижысь механической заводлэн пыӵал лэсьтӥсь конструкторез.
* 1981 — Фернандо Алонсо, Испаниысь автогонщик («Формула-1»).

## Кулӥзы

* 1856 — Роберт Шуман, немец композитор.
* 1890 — Винсент Ван Гог, Голландиысь художник.
* 1938 — Павел Дыбенко, революционер, совето политической но ожгар ужась.
* 1979 — Герберт Маркузе, немец философ но социолог.
* 1999 — Анатолий Соловьяненко, Украинаысь оперной кырӟась (лирико-драматической тенор), СССР-ысь калык артист.
# Огазеяськем Нациослэн Организацизы

Огазеяськем Нациослэн Организацизылэн флагез
Генеральной Ассамблея зал

Огазеяськем Нациослэн Организацизы , Швейцария
**Огазеяськем Нациослэн Организацизы**, **ОНО** (англ. United Nations) — калыккуспо организация, калыккуспо мирез но кышкыттэмлыкез юнматыны но возьыны, пӧртэм кунъёс куспын огкылысь ужанэз азинтылыны кылдытэмын.

Солэн инъетъёсыз но ужпумъёсыз пыр-поч эскериськизы Кыкетӥ дунне ож ӵоже. «Огезеяськем нациос» термин нырысьсэ уже кутэмын вал Огазеяськем Нациослэн Декларациязы, кудӥз 1 толшоре 1942-тӥ арын гожтӥськемын вал.

Организацилэн уставез юнматэмын вал оштолэзьысен инвожоозь 1945-тӥ арын ортчем Сан-Франциско конференциын.

Огазеяськем Нациослэн Организацизылэн официальной кылъёсыз — англи, француз, ӟуч, испан, китай но араб.

## Генеральной Ассамблея

Огазеяськем Нациослэн Организацизылэн валтӥсь ёзэсэз луэ Генеральной Ассамблея. Ассамблеялэн очередной сессиосыз усьтӥськыло арлы быдэ куарусёнэ.

Генеральной Ассамблея пӧлы 6 Валтӥсь комитет пыре:

* Разоружения но калыккуспо кышкыттэмлыкъя комитет (Нырысетӥез)
* Экономикая но финансъя комитет (Кыкетӥез)
* Социальной, гуманитарной ужанъя но культурая комитет (Куинетӥез)
* Нимаз политической ужанъя но деколонизацияя комитет (Ньылетӥез)
* Административной ужанъя но бюджетъя комитет (Витетӥез)
* Эрикрадъёсъя комитет (Куатетӥез)

## Мукет ёзэсъёс

* Кышкыттэмлыкъя Кенеш
* Секретариат
* Калыккуспо Суд
* Экономической но Социальной Кенеш
* Опекая Кенеш
* Почта администраци
* Нимаз ёзэсъёс

## Чӧлсконъёс

* Официальной сайтэз (англи) (ӟуч) (китай) (араб) (фр.) (испан)

## Валэктонъёс